Многае з жыцця славутага гуманіста застаецца яшчэ невысветленным, таму матэрыялы з выставы, прысвечаныя вывучэнню жыцця і дзейнасці Францыска Скарыны, выклікаюць асаблівую цікавасць. Звяртаем увагу на актуальную падборку публікацый : артыкулы, апублікаваныя ў часопісах, навуковых зборніках, матэрыялах канферэнцый 2016-2017 гг. Асноўныя тэмы даследаванняў: жыццё Ф. Скарыны, біяграфічныя звесткі, невядомыя старонкі біяграфіі, светапогляд, дзейнасць; творы Скарыны: прадмовы, сказанні, пасляслоўі, акафісты, пасхалія; мова Скарыны, біблейскія асновы вершатворчасці, літаратурная дзейнасць і перакладное пісьменства; мастацтва кнігі Скарыны, гравюры і подпісы, загадкавыя кніжныя знакі і гэтак далей.